open-index/open-wikipedia-markdown huggingface dataset:
Erik Magnus Staël von Holstein

**Erik Magnus Staël von Holstein** (1749–1802) var en svensk adelsmann (friherre) og diplomat.

## Liv og virke
### Bakgrunn
Erik Magnus Staël von Holstein ble født på gården Loddby i Östergötland. Han var det syvende barn av Mathias Gustav Staël von Holstein, av den gamle adelsfamilien fra Holstein. Sverige hadde hatt kontrollen over Holstein i en tid på 1600-tallet under dronning Christinas regjeringstid.

### Karriere
Han trådte inn i arméen og oppnådde i 1772 kapteins grad. Stael deltok det året i det kuppet som bragte Gustav III til makt.

I år 1776 ble han kammerherre hos Sofia Magdalena og i 1778 ble han utnevnt til attaché ved det franske hoffet, under Sveriges ambassadør Gustaf Philip Creutz.  Staëls sjarmerene manerer, gode utseende og imøtekommende innstilling gjorte raskt inntrykk på Creutz, og mange medlemmer av det franske hoff likeså, likeså selvedte dronning Marie Antoinette.

I 1786 inngikk han et ekteskap med den franske statsministeren Neckers datter Germaine de Staël. Med dette fulgte en medgift på 650.000 livres. Ekteskapet løste Staëls finansielle problemer (han var en iherdig gambler) men var nokså kjætlighetsløst - men heller ikke konfliktpreget. Baron og Madame de Staël søkte kjøringhet på hver sine hold, var ofte politisk på kant med hverandre, men forble vennlig disponert overfor den annen. Paret ble til slutt separert i 1800.

Staël von Holstein var vel ansett av Gustav III og sto greve Axel von Fersen d.y. nær. I 1783 ble han utnevnt til svensk minister og ambassadør i Paris samt opphøyd i 1788 til friherre. Han forlot han Paris under skrekkveldet i 1793 og tjenestegjorde som minister i København. Så vendte han i 1795 tilbake og anerkjente på den svenske regjeringens vegne den franske republikken, men ble tilbakekalt i 1797. Deretter levde han som privatmann i Paris og døde av sykdom i 1802 under en reise til Sveits.

## Referanser




## Kilder

* Slektstre
Terra typica

**Terra typica** (lat. betyr *typisk landskap*) er et begrep innen biologisk systematikk som refererer til det habitatet der en art (altså nominatformen) først beskrives vitenskapelig. Habitatet trenger således ikke å være det mest typiske eller vanlige for arten.

## Referanser
Adele Live

**Adele Live** er den andre konsertturneen til den engelske sangeren og låtskriveren Adele. Turneen var i forbindelse med det andre studioalbumet *[[21 (Adele-album)|21]]*. Adele benytter band og bakgrunnsartister, mens enkelte sanger er kun ledsaget av en piano og en pianist. På spillelisten var alle sangene til *21* bortsett fra «He Won't Go», samt utvalgte sanger fra debutalbumet *[[19 (Adele-album)|19]]*. Turneen mottok positiv omtale, spesielt om konsertens undervurderte natur, samt sangerens prestasjoner som vokalist og sin naturlige personlighet. Etter den norske konserten i Rockefeller Music Hall 21. mars, ble den anmeldt av *[[Verdens Gang]]s* Thomas Talseth som ga terningkast seks. «Det er like berusende hver gang det skjer: Popuniversets heteste navn besøker landet akkurat idet vedkommende er i ferd med å ta fullstendig av og bli allemannseie - og viser seg kudosen verdig.»

Tilbakevendende helse og problemer med stemmen førte til mange endringer underveis. Den første europeiske etappen gikk uavbrutt. Under den første etappen i Nord-Amerika, som var planlagt fra 12. mai 2011 i Washington D. C. til 22. juni i Minneapolis, måtte Adele imidlertid kansellere de siste ni konsertene da hun ble påvist laryngitt. Disse konsertene ble flyttet til andre datoer og noen større scener. Turneen ble fort utsolgt i Nord-Amerika og Europa.

## Spilleliste
#«Hometown Glory»
#«I'll Be Waiting»
#«Don't You Remember»
#«Turning Tables»
#«Set Fire to the Rain»
#«Daydreamer»
#«If It Hadn't Been for Love»
#«My Same»
#«Take It All»
#«Rumour Has It»
#«Right as Rain»
#«One and Only»
#«Lovesong»
#«Chasing Pavements»
#«Make You Feel My Love»
;Ekstranummer
#«Someone like You»
#«Rolling in the Deep»+

Kilde

;Merknad
*«Daydreamer» ble ikke fremført under konserter i Nord-Amerika eller under konserten i Royal Albert Hall.
*Fra og med juli 2011 ble «I Can't Make You Love Me» lagt til i listen.
*På den andre etappen i Nord-Amerika ble «Someone like You» spilt etter «Rolling in the Deep».

## Referanser
Andreas Kirkerup

**Andreas Johannes Kirkerup** (født 9. juni 1749 i København, død 22. oktober 1810 samme sted) var en dansk klassisistisk arkitekt, hoffbyggmester og brannmajor.
Han gikk først i tømmerlære hos Johan Boye Junge og deretter på Kunstakademiet under C.F. Harsdorff.

Han er særlig kjent for å ha tegnet flere store herregårder, i tillegg til at han spilte en vesentlig rolle i gjenoppbyggingen av København etter bybrannen i 1795 sammen med blant andre Andreas Hallander og Johan Martin Quist.

Kirkerup var arkitekt for Ingeniørkorpset og ble utnevnt til hofftømrermester i 1775 og hoffarkitekt i 1791. Han var en av Harsdorffs dyktige elever, men led samtidig også i en viss grad under at de fleste oppgaver gikk til læremesteren og ikke til ham selv. Samtidig spente Kirkerups innsats vidt – fra herregårder og lystanlegg til borgerhus og offentlige militærbygninger. Liselund og Næsseslottet er to verk av Kirkerup, og som sammen med Det kinesiske lysthus i Frederiksberg Have er blant hans mest kjente bygninger. Stort sett alle Kirkerups verk som fremdeles eksisterer har blitt fredet.

Parallelt med utdannelsen på Akademiet ble han i 1772 sprøytemester i brannkorpset og steg i gradene inntil han i 1801 ble 1. meddirektør og i 1803 brannmajor. I egenskap av brannmajor ledet han slukkingen under Københavns bombardement i 1807, hvor han kom alvorlig til skade og døde tre år senere av skadene han hadde pådratt seg. I 1808 ble han ridder av Dannebrogordenen.

## Utvalgte verk
* Corselitze på Falster (1775–1777)
* Næsseslottet, (1783)
* Arresødal i Frederiksværk (1786)
* Liselund på Møn (1782)
* Hestgardekasernen, København (1792)
* Brede hovedbygning, Kongens Lyngby (1795)
* Store Frederikslund (1782–1790)
* Det Gamle Ridehus i Grønnegades kaserne i Næstved (1799)
* Det kinesiske lysthuset i Frederiksberg Have (1799–1801)

## Referanser


## Eksterne lenker
* 
*
Eta Carinaetåken

**Eta Carinaetåken**, også kjent som *NGC 3372*, er en stjernetåke i Melkeveien, beliggende ca. &nbsp;lysår fra oss. Stjernetåken ligger i stjernebildet Kjølen, som ikke kan ses fra den nordlige halvkulen. Eta Carinaetåken er det området av Melkeveien for det dannes flest nye stjerner.

## Referanser


## Eksterne lenker

* 
*
Narvik Skøyteklubb

**Narvik Skøyteklubb** (stiftet 13. november 1927 som *Skøyteklubben «Tor»*) er et særidrettslag for hurtigløp på skøyter, langløp på skøyter, rulleskøyter og tidligere kortbaneløp på skøyter og bandy i Narvik og omegn. Skøyteklubben er medlem av NIF gjennom Nordland idrettskrets, og Norges skøyteforbund gjennom Nord-Norsk skøytekrets. Som skøyteklubb hjemmehørende i Narvik kommune er de også medlem av idrettens kontaktutvalg i kommunen.

Skøyteklubben har sin tilhørighet ved Fagernes idrettsbane. Tidligere brukte de også Narvik stadion.

Rekrutteringen skjer i hovedsak fra nærområdet.

## Historie
En skøyteklubb ble nevnt allerede i 1914, men den ble vekk. I et samarbeid mellom Einar Mosling og Paul Staksrud (bror av skøyteløperen Michael Staksrud) høsten 1927 ble skøyteklubben gjenskapt. Klubben endret derimot navnet fra det gamle «Tor» til Narvik Skøyteklubb i 1929 og ble ved navneskiftet også medlem i skøyteforbundet. Bandy-avdelingen gikk senere over til eget lag.

## Arrangement
Klubben har vært arrangør av nasjonalt mesterskap på skøyter:
* Allround-NM 1967 for junior herrer, på Narvik stadion (4.–5. februar 1967) – Mester ble Dag Fornæss, Hamar IL.

Maraton-NM på skøyter ble et offisielt NM på skøyter etter forslag på Skøytetinget under tingforhandlingene på Müllerhotell, Otta 7.–8. juni 1986, etter innkommet forslag fra Narvik Skøyteklubb.

Arrangør av Beisfjordrullet, et rulleskøyteløp fra bydelen Fagernes innover mot Beisfjord og tilbake.

## Kjente løpere
*Lill-Anita Hansen – deltager i Kortbaneløps-VM 1990 i Amsterdam.
*Larita Hansen – 2 ganger norgesmester i maraton-NM på skøyter for damer (1989 og 1990).
*Ragnvald Næss – 5 sølvmedaljer og 4 bronsemedaljer i VM for veteraner.
*Linda Lundell – bronse i sprint-NM på skøyter for junior 1987 og en tid uoffisiell bestenotering for junior damer på den daværende uoffisielle distansen på 10 000 meter i perioden mars 1987–mars 2006.
*Ørjan Eilivsen – 1 bronse i allround-NM på skøyter junior 1995 og 2 bronse i enkeltdistanse-NM på skøyter junior 1995 på henholdsvis 3 000 meter og 5 000 meter.
*Fotball-spilleren og landslagstreneren Per-Mathias Høgmo – konkurrerte som skøyteløper som medlem av Narvik SK i sesongene 1975/76 til og med 1986/87-sesongen.

## Referanser




## Litteratur
*
*

## Eksterne lenker
*
Love Kills

«**Love Kills**» er en poplåt med den belgiske vokalisten Roberto Bellarosa, med tekst og musikk skrevet av Andreas Anastasiou, Iain Farquharson og Jukka Immonen. Sangen vant den belgiske musikkonkurransen *Eurovision: À vous de choisir la chanson!* i 2013, og representerte dermed landet i Eurovision Song Contest 2013.

«Love Kills» ble nummer fem i den første semifinalen, og kvalifiserte seg videre til finalen hvor den ble fremført som den sjette melodien. Den ble nummer 12 med 71 poeng, hvorav 12 fra Nederland og 3 fra Norge.

## Listeplasseringer

## Poeng gitt i Eurovision Song Contest
Oversikt over hvor mange poeng som ble gitt til «Love Kills» i finalen av Eurovision Song Contest 2013:

Før musepekeren over flagget for å se landsnavnet. Land som ikke ga poeng til Belgia er ikke med i oversikten.

## Referanser
NGC 7822

**NGC 7822** er en ung stjernedannende region i stjernebildet Kefeus. Regionen omfatter strålingsregionen utpekt som *Sharpless 171*, og den unge stjernehopen *Berkeley 59*, og det antas at regionen ligger  unna. De yngste komponentene anslås å ikke være mer enn noen få millioner år gamle. Regionen inneholder også en av de varmeste stjernene oppdaget innenfor 1&nbsp;kpc fra solen, kalt BD+66 1673, med en overflatetemperatur nær &nbsp;K og en luminositet ~ ganger solens.

## Referanser
Gleðibankinn

«**Gleðibankinn**» (norsk: *gledesbanken*) er en islandsk popsang med gruppa ICY. Sangen var Islands bidrag i Eurovision Song Contest 1986 – landets første deltakelse i konkurransen – etter at den vant Söngvakeppni sjónvarpsins i 1986. Tekst og musikk er skrevet av Magnús Eiríksson. Gruppa ICY besto av Pálmi Gunnarsson, Helga Möller og Eiríkur Hauksson.

I den internasjonale finalen i Bergen ble «Gleðibankinn» fremført som den sjette melodien, med Gunnar Þórðarsson som dirigent. Sangen ble nummer 16 av 20 med 19 poeng. Sangens tittel kan oversettes til *gledesbanken*, og handler om at man kan se på glede som noe som står på en konto i gledesbanken. På denne kontoen skal man aldri sette inn, men bare ta ut glede.  Den engelske versjonen av sangen har tittelen «Bank of Fun».

## Poeng gitt i Eurovision Song Contest
Oversikt over hvor mange poeng som ble gitt fra enkeltjuryer til «Gleðibankinn» i Eurovision Song Contest 1986:

## Referanser
EM i svømmesport 1927

Europamesterskapet i svømmesport 1927 fant sted fra 31. august til 4. september i Bologna, Italia. Svømmeøvelsene foregikk i langbanebasseng. Øvelser for kvinner var med for første gang.

## Medaljetabell

## Medaljeoversikt
### Stuping
;Menn

;Kvinner

### Svømming
;Menn

;Kvinner

**Nøkkel:** VR – Verdensrekord

### Vannpolo

## Eksterne lenker
*
*
Werner Skowron

**Werner Skowron** (født 30. oktober 1943 i Rückers Landkreis Glatz, død 18. mars 2016 i Fredersdorf-Vogelsdorf, Märkisch-Oderland, Brandenburg) var en tysk politiker (CDU i DDR/CDU). Han var i 1990 fungerende (tysk: *kommissarisch*) finansminister i DDR og den siste i embetet før DDR opphørte som egen stat og gikk inn i Forbundsrepublikken. I perioden 20. desember  1990 til 1994 medlem av Forbundsdagen. Skowron var siden aktiv i lokalpolitikken i Berlin.

## Referanser
Live at the Royal Albert Hall (Adele)

***Live at the Royal Albert Hall*** er den første musikkutgivelsen på DVD og Blu-ray av den engelske sangeren og låtskriveren Adele. Salget begynte 25. november 2011 i Australia, 28. november i Storbritannia og 29. november i USA. Konserten ble innspilt 22. september 2011 som en del av konsertturneen Adele Live i Royal Albert Hall i London, og inneholder sanger fra hennes første to studioalbum, *[[19 (Adele-album)|19]]* og *[[21 (Adele-album)|21]]*. *Live at the Royal Albert Hall* holder rekorden over flest uker på topplassering av en kvinnelig artist i USAs Musikk-DVD-liste. Den har også ligget på førsteplass i VG-listas filmliste.

26. oktober 2011 ble det offentliggjort at Adele skulle utgi konserte i Royal Albert Hall fra Adele Live på både DVD og Blu-ray, samt en medfølgende CD. Utgivelsen inneholder konserten på 90 minutter i tillegg til bak scenen-materiale. Spillelisten består av sanger fra *19* og *21*, samt coverversjoner av Bonnie Raitts «I Can't Make You Love Me» og The SteelDrivers' «If It Hadn't Been for Love». Som en del av utgivelsen ble DVD-en vist på kinoer i 26 byer rundt om i verden. Liveversjonen av «Set Fire to the Rain» vant en Grammypris i 2013.

## Referanser


## Eksterne lenker
*
Phillip Sjøen

**Phillip Sjøen** (født 24. desember 1995) er en norsk tidligere skihopper, som representerte Bekkelaget SK og treningsteamet Kollenhopp. I sesongen 2015/16 var han på det norske A-landslaget.
Han er fra Fagerstrand.

## Karriere

Sjøen ble juniorverdensmester i laghopp i februar 2012. Han debuterte i Kontinentalcupen 28. januar 2012 i Bischofshofen. I seniorsammenheng slo han gjennom internasjonalt i Sommer Grand Prix i 2014 der han vant to renn i Hakuba i Japan. Vintersesongen 2014 hoppet Sjøen en rekke renn i Kontinentalcupen.

I 2014 ble han Nasjonalt norsk mester i laghopp senior og junior, samt junior liten bakke. I senior-NM liten bakke tok han sølv.

En alvorlig kneskade holdt Sjøen borte fra konkurranser et helt år fra september 2012 til august 2013.

Under junior-VM på ski 2015 i Almaty tok han bronse individuelt i normalbakke og gull i laghopp sammen med Joacim Ødegård Bjøreng, Halvor Egner Granerud og Johann André Forfang.

Han la opp høsten 2016 på grunn av manglende motivasjon.

## Resultater verdenscup

## Referanser


## Eksterne lenker
* 
* 
*
Rullefelt

Et **rullefelt** (engelsk: *scrollbar*) er et begrep innenfor elektronisk databehandling. Innenfor grafiske brukergrensesnitt er det navnet på et grafisk styreelement som gjør det mulig å la tekst, bilder eller andre ting rulle over en skjerm, et vindu eller en visningsport. I de aller første grafiske brukergrensesnittene var dette kjent som et «håndtak» (*handle*). 

## Referanser
Ossi Runne

**Yrjö Osvald «Ossi» Runne** (født **Rundberg** 23. april 1927 i Vyborg som da var i Finland, død 5. november 2020 i Helsingfors) var en finsk trompetist, orkesterleder, komponist og plateprodusent. Han studerte fiolin ved musikkinstituttet i Vyborg og ble evakuert til Helsingfors sammen med familien under Vinterkrigen.

Runne var i en periode på 1950-tallet orkesterleder for China Variety Orchestra i Stockholm og ble hoveddirigent for Yleisradios nasjonale radioorkester i 1965, og senere også for Yle TV1s orkester. Han pensjonerte seg fra begge stillingene i 1992.

Fra 1966 til 1989 dirigerte Runne 22 finske bidrag i Eurovision Song Contest. I 1981 og i 1990 var han Yles kommentator under finalene, og i 1966 hadde han skrevet tekst og musikk til bidraget «Playboy». I 2003 skrev Runne biografien *Trumpetilla ja tahtipuikolla* om seg selv.

Runne døde 5. november 2020 etter langvarig sykdom.

## Band
Band knyttet til Ossi Runne:
* 1944–1945: Ossi Runnen kvintetti (dirigent og trompetist)
* 1945–1948: Ossi Aallon orkesteri (trompetist)
* 1948–1949: Toivo Kärjen yhtye (trompetist)
* 1950–1951: Olle Lindströmin orkesteri (trompetist)
* 1951–1953: Erkki Ahon orkesteri (trompetist)
* 1954–1955: Ossi Runnen orkesteri (dirigent og trompetist)
* 1955–1956: Al Stefanon orkesteri (trompetist)
* 1956–1957: China Variety Orchestra (kapellmester)

## Referanser


## Eksterne lenker
* 
* 
*
«Gedser Rev» (fyrskip)

**«Gedser Rev»** er et dansk fyrskip bygget ved N.F. Hansens verft i Odense i 1895. Det ble tatt ut av tjeneste i 1972 og plassert på Holmen i København, hvor det ble lagt ut til salg.

«Gedser Rev» ble kjøpt av Nationalmuseet ved hjelp av en donasjon fra  A.P. Møller og Hustru Chastine Mc-Kinney Møllers Fond til almene Formaal og ligger i Nyhavn som museumsskip.

«Gedser Rev» – Fyrskip No. XVII – er bygget av ek, er 33, 6 meter langt og 6, 4 meter bredt.

## Referanser

## Eksterne lenker
*
Vattenfall Cyclassics 2014

**Vattenfall Cyclassics 2014** var den 19. utgaven av sykkelrittet Vattenfall Cyclassics. Rittet gikk over 245,9&nbsp;km den 24. august 2014, og ble kjørt i området rundt Hamburg i Tyskland.

## Lag
I tillegg til de 18 WorldTourlagene fikk ett UCI ProContinental-lag delta:

## Resultater

## Eksterne lenker
* 
* Offisiell nettside ('''de''') 
* Resultater på ProCyclingStats
Martin Krasnik

**Martin Krasnik** (født 1971) er en dansk journalist som siden 2017 har vært sjefredaktør i *[[Weekendavisen]]*.

Han er av dansk-jødisk herkomst som sønn av lege og professor Allan Krasnik og bioanalytiker Else Thorbjørnsen, og vokste opp i København og Jerusalem. Han anser seg selv som ikke-religiøs. Han gikk på den jødiske folkeskolen Carolineskolen, og tok studentereksamen ved Ordrup Gymnasium i Charlottenlund. Krasnik er kandidat i statsvitenskap fra Københavns Universitet, og har også studert ved Det hebraiske universitetet i Jerusalem og London School of Economics.

Krasnik begynte som praktikant i *[[Weekendavisen]]* i 1994. Som 27-åring ble han medlem av sjefredaksjonen i avisen, etter noen år som korrespondent i Jerusalem og London. Mellom 2003 og 2005 hadde han et opphold i aktualitetsprogrammet *Deadline* på DR2, der han fikk sitt gjennombrudd med sin konfronterende intervjustil. Krasnik var Amerika-korrespondent i *Weekendavisen* fra 2005 til 2010 og programleder i det utenrikspolitiske aktualitetsprogrammet *Ellemann|Lykketoft*, med Uffe Ellemann-Jensen og Mogens Lykketoft som faste kommentatorer, på TV 2 NEWS fra 2010 til 2012. Fra 2012 til 2016 var han tilbake som programleder i *Deadline*. I 2016 gikk han til en stilling som journalist i *Weekendavisen*, hvor han i 2017 ble sjefredaktør.

## Bibliografi
* 1998 – *Kernevåben i knibe.* (med J. Ask Munck) 
*  – *De retfærdige. En islamisk stafet*.
*  – *Min amerikanske drøm. På jagt efter stjernerne*. 
* 2009 – *Ritt og Søren; Samtaler om krig og kærlighed*. 
* 2012 – *Pundik & Krasnik og resten av verden*. (med Herbert Pundik) 
* 2014 – *Fucking Jøde* (egne erfaringer) 
* 2023 – *En smal bro over afgrunden: Den 7. oktober, jøderne og palæstinenserne, krigen og håbet* *(Også overs. til norsk, Dreyers forlag)* 

## Referanser


## Eksterne lenker
* 
* 
*
Skal vi danse (sesong 10)

Den tiende sesongen av ''Skal vi danse'' startet 23. august 2014 med en jubileumsepisode for å markere den tiende sesongen. Deltagerne begynte å danse den 30. august. I denne sesongen deltar Kine Hellebust, Per Heimly, Roar Strand, Zahid Ali, Kash King,Linnéa Myhre, André Villa, Line Verndal, Agnete Johnsen, Fam Irvoll, Idar Vollvik og Caroline Berg Eriksen.

Programledere er Katrine Moholt og Didrik Solli-Tangen.  

Dommere er Trine Dehli Cleve, Gyda Bloch Thorsen og Toni Ferraz. Det vil etterhvert også komme inn forskjellige gjestedommere: Kristian Ødegård (uke 4), Tony Irving (uke 5), Mona Grudt (uke 6), Mona Berntsen (uke 7), Omar Bhatti (uke 8), Mia Gundersen (uke 9), Carsten Skjelbreid (uke 10).

## Par

## Resultater

: Paret som fikk førsteplass.
: Paret som fikk andreplass.
: Paret som var i bunnen, men likevel gikk videre.
: Paret som ble stemt ut.
:**Grønne tall** viser høyeste poengsum for hver uke.
:*Røde tall* viser laveste poengsum for hver uke.

### Seriens høyeste og laveste poengsum
De beste og dårligste fremføring i hver dans i henhold til dommerens poeng er som følger:

### Gjennomsnitt

## Uke for uke
### Uke 1: Premiere

### Uke 2: Første par ut

### Uke 3

### Uke 4

### Uke 5

### Uke 6

### Uke 7

### Uke 8: Motown-kveld

#### Gruppedans

### Uke 9: Kvartfinale (Musikalkveld)

### Uke 10: Semifinale

#### Parduett

### Uke 11: Finale

## Referanser
RS 66 «Skomvær II»

**RS 66 «Skomvær II»** var en redningskrysser bygd i stål for Redningsselskapet og sjøsatt i 1960. Hun var av samme type som RS 61 og RS 62, og var som disse bygd ved A/S Stord Verft (nå kjent som Aker Solutions Stord). «Skomvær II» var 26,46 meter lang, og hovedmotoren på 525 hk ga en marsjfart på 11 knop.

RS «Skomvær II» var finansiert ved innsamling gjennom Skomvær-aksjonen i NRK. Det var Erik Bye som fikk ideen til innsamlingen, og den innbrakte 1,55 millioner kroner, som finansierte byggingen. Navnet fikk den etter stålbarken Skomvær.

## «Skomvær II» blir til «Hans Hansson»
I 1986 ble «Skomvær II» solgt til det svenske Sjöräddningssällskapet, og fikk navnet «R/K Hans Hansson». Skipet ble videresolgt i 1997 til utenlandske eiere.

Skipet ble videresolgt i 2018 til selskapet Quixote Expeditions, som beholdt navnet «Hans Hansson». Den nye eieren tilbyr krysninger i farvannene rundt Falklandsøyene og Syd-Georgia, og kundene kan blant annet være film- og TV-team, samt vitenskapelige ekspedisjoner.

## Referanser


## Eksterne lenker
* 
* RS 66 «Skomvær II» Redningsselskapet
Hardanger Energi

**Hardanger Energi AS** er en kraftprodusent i Hardanger i Hordaland.

I november 2010 skiftet selskapet navn fra Indre Hardanger Kraftlag AS til Hardanger Energi AS. 
I juli 2011 fusjonerte selskapet med Jondal Energi AS.

Selskapet er et kommunalt eid aksjeselskap, eid av Eidfjord, Ulvik og Ullensvang kommuner.

Administrasjonen ligger i Kinsarvik.

Selskapet eier og driver seks kraftverk:
* Eidesfossen kraftverk
* Folkedal kraftverk
* Haugafossen kraftverk
* Kinso kraftverk
* Tveitafoss kraftverk
* Ulvik I kraftverk

## Eksterne lenker
* 
*
Kanel (andre betydninger)

**Kanel** kan referere til

* Kanel - en art i kaneltrefamilien og et krydder utvunnet fra barken av enkelte av disse artene
* Kanel (Senegal) - en by i regionen Matam i det nordøstre Senegal
Marius Cathrinus Backer

**Marius Cathrinus Backer** (født 25. juni 1866 i Drammen, død 19. februar 1960) var en norsk jurist og dommer. Han var høyesterettsdommer fra 1915 til 1936. Backer tok examen artium i 1884 og ble cand. jur. i 1888. Han var dommerfullmektig 1888–1892, overrettssakfører i Larvik 1893–1898 og ble konstituert assessor (dommer) ved Christiania byrett i 1898, og utnevnt i 1905. I 1910 ble han ekstraordinær assessor i Høyesterett og ble fast utnevnt i embedet i 1915. Han er begravet på Vestre gravlund. Han var ridder av 1. klasse av St. Olavs Orden fra 1929.

## Litteratur
* 

## Referanser
Otere

* amerikaoter
* fingeroter
* flekkoter
* gråoter
* havoter
* indiaoter
* kjempeoter
* kongofingeroter
* langhaleoter
* europeisk oter
* sjøoter
* sumatraoter
* sørlig elveoter

**Otere** (Lutrinae) er en gruppe semi-akvatiske rovpattedyr som tilhører mårfamilien (Mustelidae). Gruppen består av 13 arter fordelt i sju slekter, hvorav oter (*Lutra lutra*) er den eneste arten som finnes i Europa, inkludert i det meste av Norge.

## Biologi
Otere er typiske mårdyr med langstrakte, slanke kropper med korte, men kraftfulle lemmer og en relativt lang og kraftfull hale. Dyrene i denne gruppen er gjennom evolusjon tilpasset et semi-akvatisk liv, i nær tilknytning til sjø, elver og innsjøer. Allikevel tilbringer otere mest tid på land. Labbene er utrustet med svømmehud mellom tærne, som for de fleste artene også har kraftige klør. Otere er meget dyktige svømmere og dykkere. Pelsen har et spesielt tett hårlag, som låser luft i pelsen og isolerer svært godt mot kulde og vann.

## Fylogeni
Nyere genetisk forskning antyder at mårfamilien bør deles inn i åtte underfamilier. Forholdet mellom gruppene er ikke avklart, men det synes å være enighet om at Taxidiinae var den første linjen som splittet fra hovedlinjen. Likeledes synes det å være enighet om at Lutrinae og Mustelinae er søstergrupper.

## Inndeling
Kladogrammet nedenfor er hentet fra en fylogenetisk studie fra 2022. Studien foreslår å synonymisere *Aonyx*, *Amblonyx* og *Lutrogale* med *Lutra*, men i kladogrammet er de tradisjonelle slektsnavnene brukt. Norske navn følger *Verdens dyr* (1985). Gråoteren er ofte blitt regnet til *Aonyx*, men studien viser at den er søsterarten til indiaoter. Studien bekrefter også at kongofingeroter er en egen art adskilt fra fingeroter, noe som har vært usikkert.

## Referanser




## Eksterne lenker
*
Alastair Hannay

**Robert Alastair Hannay** (1932–2024) var en britiskfødt norsk filosof og professor emeritus ved Institutt for filosofi, ide- og kunsthistorie og klassiske språk ved Universitetet i Oslo.

Hannay var født i Plymouth og vokste opp i Skottland. Han studerte filosofi i Edinburgh, tok doktorgraden ved University of London og bosatte seg i Norge i 1961. Han var vitenskaplig assistent for professor Arne Næss og deretter førsteamanuensis ved Universitetet i Oslo (UiO) og professor i filosofi ved Universitetet i Trondheim 1975-1985. Fra 1990 var han professor i filosofi ved UiO. Han var også gjesteprofessor ved University of California og Stockholms universitet.

Faglig spente Hannays interesser fra bevissthets- og vitenskapsfilosofi til eksistensialisme og etikk. Han fattet tidlig interesse for Søren Kierkegaard og skrev flere bøker om Kirkegaards liv og virke i tillegg til å oversette hans verker til engelsk for Penguin Classics.   

Han oversatte også en av Arne Næss' bøker til engelsk, og sammen med Næss utga han en bok om kinesisk filosofi på engelsk.

Han ble medlem av redaksjonen for filosofitidsskriftet *[[Inquiry (filosofitidsskrift)|Inquiry]]*, som Arne Næss hadde etablert i 1958, og etter hvert tok Hannay over redaksjonsarbeidet alene.

## Referanser
Jann Post

**Jann Asbjørn Christiansen Post** (født 1980) er en norsk journalist og sportskommentator ansatt i NRK Sport. Han har vært kommentator innen langrenn, sykling, golf, roing og padling, og tok sommeren 2014 også over friidrett sammen med Karen-Marie Ellefsen, etter at Lars Lystad gikk av med pensjon. Før han ble ansatt i NRK, jobbet han som sportsjournalist i *[[VG]]*. 

I slutten av tenårene satset han aktivt blant annet innen orientering. Han var også aktiv innen hopp, friidrett og kombinert. Blant annet har han en norgescupseier i kombinert for 14-åringer.

Som 37-åring imponerte Post i New York Maraton 2017 med tiden 2.32.53, som beste nordmann og 49.-plass totalt. Selv om han kalte seg mosjonist, var prestasjonen på høyt nasjonalt nivå.

Jann Post er eldre bror av Arne Post, idrettsutøver innen langrenn og diverse utholdenhetsgrener.

Post er gift med den tidligere skøyteløperen Anna Rognstad.

## Referanser


## Eksterne lenker
*
Cold Shoulder

**«Cold Shoulder»** er en singel av den britiske artisten og låtskriveren Adele fra hennes debutalbum *[[19 (Adele-album)|19]]*.

## Lydspor
**UK – [[CD]] & 7-inch [[Vinyl]]**
# «Cold Shoulder» 3:15
# «Now And Then» 3:24

**iTunes [[EP]]** *Cold Shoulder – EP*
# «Cold Shoulder»
# «Cold Shoulder» (Basement Jaxx Classic Edit)
# «Cold Shoulder» (Basement Jaxx Classic Remix)
# «Cold Shoulder» (Basement Jaxx DuBB)
# «Cold Shoulder» (Rusko Remix)
# «Cold Shoulder» (Out of Office Remix)

## Referanser
Stripet havabbor

**Stripet havabbor** (*Morone saxatilis*) er en fiskeart.

Den har en langstrakt, sølvfarget kropp med to små ryggfinner. Langs kroppsidene er det sju–åtte smale, mørke striper. Vanlig lengde er opptil 120&nbsp;cm. Maksimal lengde er 200&nbsp;cm, og maksimal vekt er 57&nbsp;kg.

Arten er naturlig utbredt langs Nord-Amerikas atlanterhavskyst fra  St. Lawrence i Canada til St. Johns i Florida, samt i den nordlige delen av Mexicogolfen fra Florida til Louisiana. Den lever i kystfarvann, men går ofte opp i elver for å gyte. Det finnes også stasjonære bestander i ferskvann.

Stripet havabbor er en populær sportsfisk, og det blir også drevet oppdrett av arten. Den er derfor blitt satt ut i mange nye områder. Den er blitt vanlig langs Nord-Amerikas stillehavskyst fra Britisk Columbia til Baja California. Arten er også blitt satt ut i Europa, men har ikke klart å etablere seg i denne verdensdelen.

## Kilder
*  Besøkt 24. august 2014.
* NatureServe (2013) ''Morone saxatilis''. The IUCN Red List of Threatened Species. Version 2014.2. Besøkt 24. august 2014.

## Eksterne lenker
*
Krigsadvokat

**Krigsadvokat** er tittelen for en militær embedsmann som fører aktoratet i militære straffesaker. Krigsadvokatene er underordnet generaladvokaten (tidligere kalt generalkrigsadvokaten). Krigsadvokater må ha juridisk embedseksamen.

## Referanser
Sick

***Sick*** er den første utgivelsen fra det amerikanske bandet Beartooth. EP-en ble utgitt 26. juli 2013. Caleb Shomo sang og spilte alle instrumentene på EP-en. EP-en ble gitt ut gratis gjennom Red Bull Records.

## Sporliste

# «I Have a Problem» – 3:59
# «Go Be the Voice» – 4:03
# «Pick Your Poison» - 3:48
# «Set Me On Fire» - 3:30

## Referanser
There Is a Hell, Believe Me I’ve Seen It. There Is a Heaven, Let’s Keep It a Secret.

***There Is a Hell, Believe Me I've Seen It. There Is a Heaven, Let's Keep It a Secret.*** er det tredje albumet til det britiske bandet Bring Me the Horizon. Albumet ble utgitt 4. oktober 2010.

## Sporliste

# «Crucify Me» – 6:20
# «Anthem» – 4:50
# «It Never Ends» – 4:34
# «Fuck» – 4:55
# «Don't Go» – 5:00
# «Home Sweet Hole» – 4:38
# «Alligator Blood» – 4:32
# «Visions» – 4:09
# «Blacklist» – 4:00
# «Memorial» – 3:10
# «Blessed With a Curse» – 5:08
# «The Fox and the Wolf» – 1:43

## Referanser
Etappene i Vuelta a España 2014

**Etappene i [[Vuelta a España 2014]]** 

## 1. etappe

Lørdag 23. august: Jerez de la Frontera, 12,6 km (lagtempo)
    

## 2. etappe
Søndag 24. august: Algeciras – San Fernando, 174,4 km
    

## 3. etappe
Mandag 25. august: Cádiz – Arcos de la Frontera, 197,8 km

## 4. etappe
Tirsdag 26. august: Mairena del Alcor – Córdoba, 164,7 km
 

## 5. etappe
Onsdag 27. august: Priego de Córdoba – Ronda, 180 km
 

## 6. etappe
Torsdag 28. august: Benalmádena – Cumbres Verdes (La Zubia), 167,1 km
 

## 7. etappe
Fredag 29. august: Alhendín – Alcaudete, 169 km
 

## 8. etappe
Lørdag 30. august: Baeza – Albacete, 207 km
 

## 9. etappe
Søndag 31. august: Carboneras de Guadazaón – Aramón Valdelinares, 185 km
 

## 10. etappe
Tirsdag 2. september: Real Monasterio de Santa María de Veruela – Borja, 36,7 km (ITT)

 

## 11. etappe
Onsdag 3. september: Pamplona – Santuario de San Miguel de Aralar, 153,4 km
 

## 12. etappe
Torsdag 4. september: Logroño – Logroño, 166,4 km
 

## 13. etappe
Fredag 5. september: Belorado - Obregón, 188,7 km
 

## 14. etappe
Lørdag 6. september: Santander - La Camperona, 200,8 km
 

## 15. etappe
Søndag 7. september: Oviedo - Lagos de Covadonga, 152,2 km

## 16. etappe
Mandag 8. september: San Martín del Rey Aurelio - La Farrapona, 160,5 km
 

## 17. etappe
Onsdag 10. september: Ortigueira - La Coruña, 190,7 km
 

## 18. etappe
Torsdag 11. september: A Estrada - Monte Castrove en Meis, 157 km
 

## 19. etappe
Fredag 12. september: Salvaterra do Miño - Cangas do Morrazo, 180,5 km
 

## 20. etappe
Lørdag 13. september: Santo Estevo de Ribas de Sil - Puerto de Ancares, 185,7 km
 

## 21. etappe
Søndag 14. september: Santiago de Compostela, 9,7 km (ITT)
Adept (band)

**Adept** er et svensk band fra Trosa. Bandet består av Robert Ljung, Jerry Repo, Filip Brandelius, Gabriel Hellmark og Gustav Lithammer. Bandet ble etablert i 2004. I 2004 ga de ut sin første EP, *Hopeless Illusions*. Fem år senere ga de ut sitt første album, *Another Year of Disaster*. De har tilsammen gitt ut tre album.

## Diskografi
;Studioalbum
* *[[Another Year of Disaster]]* (2009)
* *[[Death Dealers]]* (2011)
* *[[Silence the World]]* (2013)
* *[[Sleepless]]* (2016)

;EP
* *[[Hoepeless Illusions]]* (2004)
* *[[When the Sun Gave Up the Sky]]* (2005)
* *[[The Rose Will Decay]]* (2006)

## Eksterne lenker
* 
*
Wachtmeister

**Wachtmeister** er en svensk adelsslekt med opphav i Dagö i Estland, som innvandret til Sverige på 1500-tallet. Navnet av tysk for den militære graden sersjant. Slekten ble introdusert på Riddarhuset i 1689 i en friherrelig og en grevelig hovedgren; *Wachtmeister af Björkö* nr 31 samt *Wachtmeister af Johannishus* nr 25. Den friherrelige grenen døde ut i mannslinjen i Sverige 11. juli 1889, men lever fortsatt i Tyskland. En gren av *Wachtmeister af Björkö* fikk 17. januar 1816 grevelig verdighet i Preussen.

## Kjente slektsmedlemmer

* Feltmarskalk, grev Axel Wachtmeister (1643–1699)
* Oberstløytnant, grev Fredrik Georg Hans ''Carl'' Wachtmeister (1720&ndash;1792)
* Kontreadmiral, grev Hans Fredrik Wachtmeister (1752&ndash;1807)
* Justisminister, grev Carl Axel Trolle-Wachtmeister (1754–1810)
* Admiral, grev Claes Adam Wachtmeister (1755&ndash;1828)
* General, grev Gustaf Wachtmeister (1757&ndash;1826)
* Justisminister, grev Hans Gabriel Trolle-Wachtmeister (1782–1871)
*Landshøvding Axel Trolle-Wachtmeister (1812–1907)
* Utenriksminister, grev Carl Wachtmeister (1823–1871)
* Riksdagsmann Axel Wachtmeister (1827–1899)
* Landshøvding, grev Axel Hansson Wachtmeister (1855–1926)
* Utenriksminister, grev Fredrik Wachtmeister (1855–1919)
* Riksdagsmann Hans Wachtmeister (1913–1995)
* Ambassadør, grev Wilhelm Wachtmeister (1923&ndash;2012)
* Riksdagsmann, grev Knut Wachtmeister (født 1924)
* Overhoffmesterinne og grevinne Alice Trolle-Wachtmeister (født 1926)
* Industrileder, grev Tom Wachtmeister (1931–2011)
* Industrileder og politiker, grev Ian Wachtmeister (1932&ndash;2017)
* Riksdagsmann, grev Peder Wachtmeister (født 1945)
* Finansmann, grev Claës Wachtmeister

## Se også
*Wachtmeisterska palatset

## Referanser


## Litteratur
*Hans Wachtmeister (1641–1714)
**Svensk Adelskalender för år 1900*, Karl Karlsson Leijonhufvud, P A Norstedt & Söner, Stockholm 1899 s. 663 ff
**[[Sveriges Ridderskap och Adels kalender]] 2007*, red. Per Nordenvall & Marianne Setterblad, utgiven av Riddarhusdirektionen, Stockholm 2006 ISBN 91-631-9198-9 ISSN 0347-9633 s. 870 ff
Orionkomplekset

**Orionkomplekset** er en stor gruppe av lyssterke stjernetåker, mørke skyer og unge stjerner beliggende i stjernebildet Orion. Skyen i seg selv er mellom 1500–1600&nbsp;lysår unna og er flere hundre lysår i diameter. Flere deler av tåken kan observeres gjennom kikkerter og mindre teleskoper, og enkelte deler (slik som Oriontåken) er også synlig for det blotte øye.

## Eksterne lenker
*  Orion Cloud Complex
*  SEDS website
*  Clickable table of Messier Objects
*  Orion images
Trolle

**Trolle** er en svensk og dansk uradelsslekt opprinnelig fra Småland, som fører et hodeløst troll i sitt slektsvåpen. Slekten kan føres tilbake til 1300-tallet.

Stamfaren var ridderen Birger Knutsson, kalt Birghe Trulle (død tidligst 1367). Hans sønn, væpneren Birger Birgersson på Bo (nå Trollebo) i Lemnhults sogn ble far til riksråd Birger Trolle (d. 1471) på Bergkvara slott i Bergunda sogn i Småland, som var far til Arvid Birgersson. Dennes sønn, riksforstander Erik Arvidsson Trolle ble far til erkebiskop Gustav Trolle.

Eriks halvbror, ridderen Joachim Trolle (død 1546), bosatte seg i Danmark og ble eier av store eiendommer i Skåne, og ble stamfar til en dansk slektsgren Trolle gjennom sin sønn, som var farfar til den danske riksråden og stattholderen i Norge Niels Trolle (1599–1667).

Kammerherre Nils Trolle (1777–1827) fikk i 1816 friherrelig verdighet.

## Kjente medlemmer
*Erik Trolle, riksforstander, far til Gustav Trolle.
*Gustav Trolle, trolig født 1488, død 1535, erkebiskop.
*Herluf Trolle, dansk amiral.
*Eric Trolle, født 1863, død 1934, riksmarskalk.
*Nils Trolle, godseier og hoffjegermester.

## Litteratur
* A. Thiset og P.L. Wittrup: *Nyt dansk Adelslexikon*, København 1904
* H. Storck: *Dansk Vaabenbog*, København 1910
* Sven Tito Achen: *Danske adelsvåbener*, København 1973 

## Referanser
Hans Peter Edvind Johannesen

**Hans Peter Edvind Johannesen** (født 3. september 1846 i Frederikshald, død 29. november 1909) var en norsk jurist og embedsmann. Han var overrettssakfører i Frederikshald, brigadeauditør fra 1888 og ble utnevnt til krigsadvokat i Frederikshald i 1901. Han ble cand.jur. i 1872 og etablerte seg som sakfører i Frederikshald i 1875. Han var medlem av bystyret i Frederikshald i en årrekke. Han var også valgmann for Frederikshald. Han var i perioder konstituert som borgermester, byfogd, politimester og sorenskriver. Han hadde flere kunstneriske anlegg og dyrket både male- og sangkunsten, og skrev flere revyer for Fredrikshalds teater. Han bosatte seg senere i Bergen.

Han var sønn av kjøpmann i Frederikshald Johannes Johannesen, opprinnelig fra Sverige, og var gift med Elise Marie Hount Petersen (f. 1857), datter av den svenskfødte støpermester i Frederikshald og proprietær Johannes Petterson (som en periode eide herregården Veden gård) og Grethe Caroline Harrifsleff. Elise Marie Petersen var også oldebarn av eidsvollsmannen Peter Ulrik Magnus Hount.

Han var far til Elin Johannesen (f. 1879), gift med infanterikaptein og overrettssakfører i Frederikshald Arne Grøntvedt (1873–1909), og til Karin Hount Johannesen (1887–1971), gift med godseier, grev Georg Trolle-Wachtmeister (1884–1971), til Maderup, Skåne.

Han fikk bygget Villa Solbraa (opprinnelig kalt «Solbraa med Dammen») som bolig i 1895, etter tegninger av arkitekt Wilhelm Christian Suhrke.

## Referanser
Barnards Loop

**Barnards Loop** (katalogbetegnelse **Sh 2-276**) er en emisjonståke i stjernebildet Orion. Den er en del av Orionkomplekset som også inneholder den mørke Hestehodetåken og den lyse Oriontåken.

## Litteratur
* 
* 

## Eksterne lenker
* 
*   Photograph identifying several nebulae in Orion 
*  ''Encyclopaedia of Astrobiology, Astronomy, and Spaceflight'' entry
*  The Scale of the Universe
Prompepute

En **prompepute** er et redskap som benyttes til narrestreker, og redskapet slår spesielt an blant de som har en såkalt flatulenshumor, som er en del av humorkategorien «barnehagehumor». Objektet er en form for pute som virker på en slik måte at når noe av større vekt trykkes ned på den, lager den en lyd som imiterer en promp, derav navnet «prompepute».

## Bruk

* En ordinær prompepute (øverste bilde) er laget av to gummiflater som man manuelt må fylle med luft før den kan benyttes.
* Luksusutgaven (nederste bilde) inneholder skumgummi, og med et lite hull på en av flatene fylles puten automatisk med luft.

Når puten er klar legger man den på en plass (helst skjult) der en person kommer til å sette seg. Når «offeret» setter seg vil luften trykkes ut av den lille «trakten» slik at puten lager en prompelignende lyd. Dermed vil det virke som om personen som satte seg ned på puten slapp en fjert.

## Historie
Den romerske keiseren Elagabalus, også kjent som Heliogabalus, var kjent for å ta i bruk en prototype av en prompepute på mange av sine middagstilstelninger,, men den moderne versjonen vi kjenner i dag ble oppfunnet på nytt på 1920-tallet av JEM Rubber Co. i Toronto, Canada, av ansatte som eksperimenterte med rester av gummistykker. Eieren av firmaet kontaktet dansken Samuel Sorenson Adams som var oppfinner av mange narrestrekleker (S.S. Adams Co.), med sin nye oppfinnelse. Adams sa at produktet var «for vulgært» og aldri kom til å slå an. JEM Rubber tilbød ideen til Johnson Smith Company som solgte produktet med stor suksess. S.S. Adams Co. produserte senere sin egen variant som ble kalt «Razzberry Cushion».

## Referanser
Trapeshopen

**Trapeshopen** er en åpen stjernehop med stjerner i hjertet av Oriontåken, i stjernebildet Orion. Stjernehopen ble oppdaget av Galileo Galilei. 4. februar 1617 skisserte han tre av stjernene (A, C, D), men ikke den omgivende tåken.

## Referanser


## Videre lesning
* 
* 

## Eksterne lenker
* 
*  Chandra Observatory Uncovers Hot Stars In The Making, MIT Press Release, 2000.
*  A detailed description of the Trapezium Cluster
*  Observing the Trapzium
Theta1 Orionis C

**Theta<sup>1</sup> Orionis C** er en stjerne og medlem av den åpne stjernehopen Trapes, beliggende i Oriontåken. Stjernen *C* er den mest massive av de fire lyssterke stjernene i hjertet av stjernehopen. Stjernen er en blå hovedseriestjerne av klasse O, og har den høyeste overflatetemperatur av alle stjerner som er synlig for det blotte øye; og den er en av de mest lyssterke stjernene man kjenner til med en anslått absolutt størrelsesklasse i synlige bølgelengder på ca. -3,2. Den høye lysstyrken på store avstander (ca. &nbsp;lysår) gir den en tilsynelatende størrelsesklasse på 5,1.

## Litteratur
* 
* 

## Eksterne lenker
*  Theta-1 Orionis
*  SIMBAD entry
Finn’s Hotel

***Finn's Hotel*** er en samling av ti korte tekster skrevet av James Joyce (1882-1941), ført i pennen allerede i 1923, men ikke utgitt før 2013 av Ithys Press. Forlaget mener boken boken er en forløper for *[[Finnegans Wake]]*.

## Referanser
Stephen Hero

***Stephen Hero*** er et selvbiografisk romanmanuskript skrevet av James Joyce, antakeligvis mellom 1904 og 1906, utgitt posthumt. I boken finnes mange paralleller til *[[Portrett av kunstneren som ung mann]]* (1916), som også er en basert på selvbiografisk stoff. Hovedpersonen i *SH* heter Stephen Daedalus, mens navnet i *Portrett* er endret til Stephen Dedalus.

## Referanser
Liste over Danmarks transportministre

**Liste over Danmarks transportministre**. Ministeriet for offentlige Arbejder ble opprettet første gang i 1892, nedlagt i 1896, opprettet for andre gang i 1900, og endret navn til Trafikministeriet i 1986. I 1945 hadde ministeriet både en trafikkminister og en minister for offentlige arbeider, men ansvaret var ikke delt. Mellom 2005 og 2007 hadde ministeriet også ansvar for energisaker, og bar navnet Transport- og Energiministeriet. I 2007 fikk det navnet Transportministeriet.

	

## Referanser
SN 1987A

**SN 1987A** var en supernova i utkanten av Tarantelltåken i den store magellanske skyen, en nærliggende dverggalakse. Den inntraff omtrent  fra jorden, tilstrekkelig nær til at den kunne ses med det blotte øyet.

## Referanser




## Litteratur
*

## Eksterne lenker
* Bild på 1987A
* Mer information om upptäckten av SN 1987A
* The story of Supernova 1987 A
Sprint-NM på skøyter junior 1991

**Sprint-NM på skøyter junior 1991** ble avholdt 23. og 24. februar 1991 på Savalen kunstisbane på Savalen i Tynset.Teknisk arrangør var Savalen Sportsklubb. Dette var det første norske mesterskapet for juniorer i sprint etter at junior-klassen hadde vært delt i to for en eldre junior-klasse og en yngre junior-klasse i årene 1989 og 1990 for damene og 1981 til og med 1990 for herrene.

Juniornorgesmestere i sprint ble Linda Olsen, Spk Ceres for damene, og Kristian Ramsrud, IF Liv/Fossekallen for herrene.

## Sammenlagt damer junior

## Sammenlagt herrer junior

### Utenfor konkurranse

## Kilder
* 
* 

## Eksterne lenker
* 
*
Gråhodetanagar

**Gråhodetanagar** (*Eucometis penicillata*) er en spurvefugl og den eneste arten i slekten *Eucometis* i familien tanagarer.

## Underarter og utbredelse
Det er beskrevet sju underarter av gråhodetanagar:
* *Eucometis penicillata pallidigula* (Hellmayr, 1907) – forekommer i det Surinam og fra det sentrale Brasil til det nordøstlige Bolivia.
* *Eucometis penicillata hirundinacea* (Lesson, 1831) – forekommer fra det østlige Bolivia til det nordøstlige Paraguay og det sørlige Brasil.
* *Eucometis penicillata pallida* (Berlepsch, 1888) – forekommer fra det sørøstlige Mexico til det østlige Guatemala
* *Eucometis penicillata spodocephala* (Bonaparte, 1853) – forekommer i det tropiske Nicaragua og i Costa Rica
* *Eucometis penicillata stictothorax* (Berlepsch, 1888) – forekommer fra det tropiske Costa Rica til det vestlige Panama
* *Eucometis penicillata cristata* (du Bus de Gisignies, 1855) – forekommer fra det østlige Panama til det nordlige Colombia og det ytterliggående vestlige Venezuela
* *Eucometis penicillata penicillata* (Spix, 1825) – forekommer fra det østlige Andes i Colombia de Guyanas, det østlige Peru og det nordlige Brasil
* *Eucometis penicillata affinis* (Berlepsch, 1888) – forekommer i det nordlige Venezuela
* *Eucometis penicillata albicollis* (d’Orbigny & Lafresnaye, 1837) – forekommer fra det østlige Bolivia til det nordlige Paraguay, det nordøsylige Argentina og det sørlige sentrale Brasil

## Referanser


## Eksterne lenker
* 
* 
* 
* Birdlife Species Factsheet: ''Eucometis penicillata''. Besøkt 2014-08-25.
* IBC - The Internet Bird Collection: ''Eucometis penicillata''. Besøkt 2014-08-25.
* Clements, J. F., T. S. Schulenberg, M. J. Iliff, B.L. Sullivan, C. L. Wood, and D. Roberson. 2013. ''The eBird/Clements checklist of birds of the world: Version 6.8.''. Besøkt 2014-08-25.
* Gråhodetanagar fotogalleri VIREO. Besøkt 2014-08-25.
Vindu (informatikk)

Et **vindu** er et begrep innenfor elektronisk databehandling. Innenfor grafiske brukergrensesnitt er det navnet på et grafisk styreelement som består av et visuelt område som er omgitt av en vindusdekorasjon. Vinduer har vanligvis en rektangulær form og kan overlappe andre vinduer. De viser utmatning av data og innmatning fra en eller flere prosesser.

Vinduer er primært knyttet til grafiske skjermer, hvor de kan styres av en peker ved å anvende en eller annen form for pekeredskap, f.eks. en datamus.

Et grafisk brukergrensesnitt som bruker vinduer som en av dets primære grensesnittsmetaforer, blir kalt et vindussystem. Operativsystemet styrer et vindussystem hovedsakelig gjennom  skjermdriveren og vindusbehandleren.
Syltevoks

**Syltevoks** er omtrent det samme som **parafinvoks**, men av og til tilsatt atamon, et mildt bakteriedrepende middel. Syltevoks var uunnværlig i eldre tiders hjemmeproduksjon av saft og syltetøy. Når syltetøyet var kokt og fylt på rene glass eller krukker og sto til avkjøling, kunne disse lukkes med et lag smeltet syltevoks. Dette skapte en fullstendig lufttett forsegling, som gjorde at syltetøy kunne holde seg flere år, i kjellerhyller eller boder, eller til og med i vanlig romtemperatur.

Oppkokt saft ble fylt på rene flasker, korket med naturkork, og så ble toppen av flasken dyppet en eller flere ganger i syltevoks som forsegling.

Idag er syltevoks mindre etterspurt. Saft og syltetøy kjøpes ferdig, og hjemmelagde produkter havner oftere i dypfryser enn i matboder. I bærsesongen er syltevoks ennå tilgjengelig i de fleste dagligvareforretninger, men ikke lenger en sterkt etterspurt vare.

Syltevoks er å få kjøpt som pakker med tre til fem plater voks, eller som granulat (stivnede dråper av voks) i passende porsjonsstørrelser. På grunn av en viss brannfare bør syltevoks smeltes i vannbad.

## Eksterne lenker
* Fra velferd.wordpress.com, om syltevoks
* Illustrasjoner fra Norsk Skogmuseum / Digitalmuseum.no